പൂട്ടുതുറന്ന് കലാലയങ്ങള് തിരുവനന്തപുരം: നീണ്ടനാളത്തെ കാത്തിരിപ്പിന് ശേഷം പ്രൊഫഷണല് കോളേജുകള് ഉള്പ്പെടെ ഉന്നത വിദ്യാഭ്യാസവകുപ്പിന് കീഴിലുള്ള എല്ലാ കോളേജുകളും കൊവിഡ് മാനദണ്ഡങ്ങള് പാലിച്ച് വീണ്ടും തുറന്നു. ജില്ലയുടെ നഗരപ്രദേശങ്ങളില് മാത്രമായി എന്ജിനിയറിംഗ്, ആര്ട്സ് ആന്ഡ് സയന്സ്, ഫൈന് ആര്ട്സ്, മ്യൂസിക്, പോളിടെക്നിക്, ടീച്ചര് ട്രെയിനിംഗ് എന്നീ വിഭാഗങ്ങളിലെ അന്പതിലധികം കോളേജുകളാണ് വീണ്ടും പ്രവര്ത്തനമാരംഭിച്ചത്. ഹോസ്റ്റലുകളും തുറന്നു. കലാലയ പരിസരങ്ങളും ക്ലാസ് മുറികളും പൂര്ണമായും അണുവിമുക്തമാക്കിയ ശേഷമാണ് പുനര്പ്രവേശന നടപടികള് ആരംഭിച്ചതെന്ന് ഉന്നത വിദ്യാഭാസ വിഭാഗം ജോയിന്റ് സെക്രട്ടറി സജുകുമാര് പറഞ്ഞു. ഓണ്ലൈന് ക്ലാസുകള് തുടരും വിദ്യാര്ത്ഥികള്ക്ക് കലാലയ അനുഭവം നഷ്ടമാകാതിരിക്കാന് ഈ ഒരു തുറക്കല് അനിവാര്യമാണെന്ന നിലപാടാണ് ഭൂരിഭാഗം അദ്ധ്യാപകര്ക്കും. എന്നാല് ഈ കാരണത്താല് ഓണ്ലൈന് ക്ലാസുകള് അവസാനിപ്പിക്കില്ല. മറ്ര് ജില്ലകളില് നിന്നുള്ള വിദ്യാര്ത്ഥികള്, കൊവിഡ് പോസിറ്റീവായവര്, ക്വാറന്റൈനില് കഴിയുന്നവര്, ഗര്ഭിണികള്, വാക്സിനേഷന് എടുക്കാത്തവര് എന്നിങ്ങനെ കോളേജില് വരാന് കഴിയാത്തവര്ക്ക് ഇളവ് അനുവദിച്ചിട്ടുണ്ട്. ഇവര്ക്കുവേണ്ടി ക്ലാസുകള് റെക്കാഡ് ചെയ്ത് ടെലഗ്രാം ഗ്രൂപ്പുകളില് ലഭ്യമാക്കും. മറ്റ് വിദ്യാര്ത്ഥികള്ക്കും ഈ സൗകര്യം ലഭിക്കും. പുതുരീതികള് സ്വാഗതാര്ഹം ദിവസവും 5 മണിക്കൂറാണ് ക്ലാസ് സമയം. വിദ്യാര്ത്ഥികളെ കാമ്ബസിനുള്ളില് കൂട്ടംകൂടാന് അനുവദിക്കില്ല ക്ളാസ് മുറികളില് സാമൂഹ്യഅകലം ഉറപ്പാക്കും ഒരു ബെഞ്ചില് പരമാവധി മൂന്ന് വിദ്യാര്ത്ഥികള് പ്രവേശന കവാടങ്ങളില് തെര്മ്മല് സ്കാനിംഗ്, സാനിറ്റൈസിംഗ് സേവനത്തിന് സ്റ്റുഡന്റ് പൊലീസ് കേഡറ്റുകളും അനാവശ്യമായി ആരെയും കാമ്ബസുകളില് പ്രവേശിപ്പിക്കില്ല കൊവിഡില് വിദ്യാഭ്യാസം തകര്ന്നെന്നും നിലവാരത്തകര്ച്ച ഉണ്ടായെന്നും പറയുന്നതിനോട് തീര്ത്തും വിയോജിക്കുകയാണ്. ഓണ്ലൈന് ക്ലാസുകള് വളരെ മികച്ചതും ഫലപ്രദവുമായിരുന്നു. കുട്ടികള് അതിനോട് സഹകരിച്ചതിന്റെ ഫലമാണ് സര്വകലാശാല പരീക്ഷകളില് അവര് നേടിയ ഉയര്ന്ന വിജയം. ഡോ.എല്.വിജയ്, അസോ.പ്രൊഫസര്, ഫിലോസഫി വിഭാഗം ഗവ.വിമെന്സ് കോളേജ് കോളേജുകള് തുറക്കാനുള്ള തീരുമാനം വിദ്യാര്ത്ഥികള്ക്ക് വളരെ ആശ്വാസകരമാണ്. കലാലയ അനുഭവങ്ങള് വീട്ടിലിരുന്നാല് കിട്ടില്ല. അതിനാല് കൊവിഡിനൊപ്പം പൊരുതി കാമ്ബസ് ജീവിതം ആഘോഷിക്കാനാണ് വിദ്യാര്ത്ഥികളുടെ തീരുമാനം. നന്ദന, വിദ്യാര്ത്ഥിനി മലയാളം വിഭാഗം യൂണിവേഴ്സിറ്റി കോളേജ്